02015R0640 — FI — 09.09.2022 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION ASETUS (EU) 2015/640,

annettu 23 päivänä huhtikuuta 2015,

lentotoiminnan lajin mukaisista täydentävistä yksityiskohtaisista lentokelpoisuusvaatimuksista ja asetuksen (EU) N:o 965/2012 muuttamisesta







▼M2

1 artikla

Kohde ja soveltamisala

1. Tässä asetuksessa vahvistetaan yhteiset täydentävät yksityiskohtaiset lentokelpoisuusvaatimukset, jotka koskevat ilma-alusten jatkuvaa lentokelpoisuutta ja ilma-alusten turvallisuuden parantamista.

2. Tätä asetusta sovelletaan a) lentotoiminnan harjoittajiin, jotka harjoittavat toimintaa i) jäsenvaltiossa rekisteröidyillä ilma-aluksilla; ii) kolmannessa maassa rekisteröidyillä ilma-aluksilla, joita käyttää jäsenvaltion valvoma lentotoiminnan harjoittaja; b) sellaisen tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen taikka muutos- tai korjaussuunnitelman hyväksynnän haltijoihin, jonka virasto on hyväksynyt komission asetuksen (EU) N:o 748/2012 ( 1 ) mukaisesti tai joka katsotaan mainitun asetuksen 3 artiklan mukaisesti annetuksi; c) sellaisen suuren turbiinimoottorilentokoneen tyyppihyväksyntätodistuksen tai rajoitetun tyyppihyväksyntätodistuksen hakijoihin, jota koskeva hakemus on jätetty ennen 1 päivää tammikuuta 2019 ja joille annetaan todistus 26 päivän elokuuta 2020 jälkeen, kun ne mainitaan liitteessä I (osa 26).

▼B

2 artikla

Määritelmät

Tässä asetuksessa tarkoitetaan:

a) ’suurimmalla käytettävällä matkustajapaikkaluvulla’ yksittäisen ilma-aluksen suurinta matkustajapaikkamäärää, joka on vahvistettu lentotoimintaa varten ja ilmoitettu toimintakäsikirjassa, miehistön istuimia lukuun ottamatta;

▼M1

b) ’suurella lentokoneella’ lentokonetta, jonka sertifioinnin perustana ovat suurten lentokoneiden CS-25-sertifiointieritelmät tai vastaavat sertifiointieritelmät;

▼M1

c) ’suurella helikopterilla’ helikopteria, jonka sertifioinnin perustana ovat suurten pyöriväsiipisten ilma-alusten CS-29-sertifiointieritelmät tai vastaavat sertifiointieritelmät;

▼M4

ca) ’pienellä helikopterilla’ helikopteria, jonka sertifiointiperusteisiin kuuluvat pieniä pyöriväsiipisiä ilma-aluksia koskevat sertifiointieritelmät (CS-27) tai vastaavat sertifiointieritelmät;

cb) ’pienellä luokan A helikopterilla’ pientä helikopteria, jolla on kaikki asetuksen (EU) N:o 965/2012 liitteessä I olevassa 17 kohdassa määritellyt luokan A ominaisuudet ja jonka sertifiointiperusteisiin kuuluvat suuria pyöriväsiipisiä ilma-aluksia koskevissa sertifiointieritelmissä (CS-29) vahvistetut lisäeritelmät, joita sovelletaan CS-27:n lisäyksessä C olevan viittauksen nojalla, tai vastaavat sertifiointieritelmät;

cc) ’vahvistetuilla meriolosuhteilla’ niitä hakijan tyyppi- tai lisätyyppihyväksyntätodistusta varten valitsemia meriolosuhteita, joissa pyöriväsiipisen ilma-aluksen kaatumattomuus on osoitettu ja sen jälkeen sertifioitu veteen tehtävän pakkolaskun tai hätäkellukkeita koskevien määräysten osalta;

▼M1

d) ’pieniä matkustajamääriä kuljettavalla lentokoneella’ lentokonetta, jossa suurin käytettävä matkustajapaikkaluku on enintään 1) 19 istuinta tai 2) yksi kolmasosa tyyppihyväksytyn lentokoneen suurimmasta matkustajapaikkamäärästä, joka on ilmoitettu lentokoneen tyyppihyväksyntätodistuksen tietolehdellä (TCDS), jos molemmat seuraavista edellytyksistä täyttyvät: a) niiden matkustajapaikkojen kokonaismäärä, jotka voivat olla käytössä rullauksen, lentoonlähdön tai laskun ajan, on kerrosta kohti enintään 100; b) suurin käytettävä matkustajapaikkaluku rullauksen, lentoonlähdön tai laskun aikana kullakin yksittäisellä vyöhykkeellä varauloskäyntiparien (tai umpikujavyöhykkeen) välillä ei ylitä yhtä kolmasosaa kyseistä vyöhykettä rajaavien varauloskäyntiparien osalta sallittujen matkustajapaikkojen summasta (kun käytetään kullekin varauloskäyntiparille lentokoneeseen sovellettavissa sertifiointiperusteissa määritettyä sallittujen matkustajapaikkojen määrää). Jos osa lentokoneen varauloskäynneistä on poissa käytöstä, tämän vyöhykerajoituksen noudattamista määritettäessä kuitenkin oletetaan, että kaikki varauloskäynnit ovat toimivia;

▼M2

e) ’voimassaolorajoituksella’ (LOV) rakenteellista huolto-ohjelmaa tukevien teknisten tietojen yhteydessä ajanjaksoa, joka ilmoitetaan kertyneiden lentojaksojen tai lentotuntien taikka molempien lukumääränä ja jonka osalta on osoitettu, ettei lentokoneessa tule sinä aikana esiintymään laaja-alaisia väsymisvaurioita;

f) ’lentokelpoisuusrajoitusjaksolla’ (ALS) asetuksen (EU) N:o 748/2012 liitteessä I (osa 21) olevassa 21.A.61, 107.A.21 ja 21.A.120A kohdassa vaadittujen jatkuvan lentokelpoisuuden ylläpitämistä koskevien ohjeiden jaksoa, joka sisältää lentokelpoisuusrajoituksia, joissa määritellään pakolliset vaihtoajat, tarkastusvälit ja niihin liittyvä tarkastusmenetelmä;

g) ’korroosionesto-ohjelmalla’ (CPCP) asiakirjaa, jossa esitetään järjestelmällinen lähestymistapa lentokoneen primäärirakenteen korroosion estoon ja valvontaan ja joka koostuu korroosioon liittyvistä perustehtävistä, joihin kuuluvat tarkastukset ja niiden kohdealueet, määritellyt korroosiotasot sekä vaatimusten noudattamisajat (toteutuskynnykset ja toistovälit). Tyyppihyväksyntätodistuksen haltija määrittää korroosionesto-ohjelman perustason, jota lentotoiminnan harjoittajat voivat mukauttaa laatiakseen omassa huolto-ohjelmassaan lentotoimintaansa mukautetun korroosionesto-ohjelman;

h) ’laaja-alaisella väsymisvauriolla’ (WFD) sitä, että lentokoneen rakenteessa on useissa paikoissa samanaikaisesti halkeamia, jotka ovat kooltaan ja määrältään sellaisia, ettei rakenne enää täytä sen sertifioinnissa käytettyjä viankestävyyden tai jäännöslujuuden vaatimuksia;

i) ’perusrakenteella’ kunkin lentokonemallin tyyppihyväksyntätodistuksen mukaista suunniteltua rakennetta (eli lentokoneen toimituskokoonpanoa);

j) ’väsymiskriittisellä perusrakenteella’ (FCBS) lentokoneen perusrakennetta, jonka tyyppihyväksyntätodistuksen haltija on luokitellut väsymiskriittiseksi rakenteeksi;

k) ’väsymiskriittisellä muutetulla rakenteella’ (FCMS) mitä tahansa väsymisen kannalta kriittistä lentokoneen rakennetta, joka on seurausta sen tyyppisuunnitelman muutoksesta tai johon tällainen muutos vaikuttaa, ja joka ei vielä kuulu väsymiskriittisen perusrakenteen osiin;

l) ’vaurionsietokyvyn arvioinnilla’ (DTE) prosessia, joka johtaa sellaisten huoltotoimenpiteiden määrittämiseen, jotka ovat tarpeen katastrofaaliseen vikaan mahdollisesti johtavien väsymismurtumien havaitsemiseksi tai estämiseksi. Korjausten ja muutosten yhteydessä vaurionsietokyvyn arviointiin sisältyy korjauksen tai muutoksen arviointi sekä korjauksen tai muutoksen kohteena olevan väsymisen kannalta kriittisen rakenteen arviointi;

m) ’vaurionsietokyvyn tarkastuksella’ (DTI) dokumentoitua tarkastusvaatimusta tai muuta huoltotoimenpidettä, jonka tyyppihyväksyntätodistuksen tai rajoitetun tyyppihyväksyntätodistuksen haltija on määrittänyt vaurionsietokyvyn arvioinnin tuloksena. Vaurionsietokyvyn tarkastukseen kuuluvat tarkastettavat alueet, tarkastusmenettely, tarkastuksessa käytettävät menetelmät (mukaan lukien peräkkäiset tarkastusvaiheet sekä hyväksymis- ja hylkäysperusteet), tarkastuskynnys ja näihin tarkastuksiin mahdollisesti liittyvät toistuvat aikavälit. Vaurionsietokyvyn tarkastuksissa voidaan myös määrätä huoltotoimenpiteistä, kuten vaihdosta, korjauksesta tai muutostyöstä;

n) ’korjauksen arviointiohjeilla’ (REG) tyyppihyväksyntätodistuksen haltijan vahvistamaa prosessia, joka ohjaa lentotoiminnan harjoittajia määrittämään vaurionsietokyvyn tarkastuksia väsymiskriittiseen rakenteeseen vaikuttaville korjauksille, jotta varmistetaan kaikkien asiaankuuluvien korjausten jatkuva rakenteellinen eheys;

o) ’väsymiskriittisellä rakenteella’ (FCS) lentokoneen rakennetta, joka on altis lentokoneen katastrofaaliseen vikaan mahdollisesti johtaville väsymismurtumille.

▼B

3 artikla

Lentotoiminnan lajin mukaiset täydentävät yksityiskohtaiset lentokelpoisuusvaatimukset

Jäsenvaltion valvonnan alaisuudessa toimivien lentotoiminnan harjoittajien on 1 artiklassa tarkoitettuja ilma-aluksia käyttäessään noudatettava liitteessä I olevia säännöksiä.

4 artikla

Asetuksen (EU) N:o 965/2012 muuttaminen

Asetuksen (EU) N:o 965/2012 liite III muutetaan tämän asetuksen liitteen II mukaisesti, jotta edellä mainittuun asetukseen voidaan sisällyttää viittaus tähän asetukseen.

5 artikla

Siirtymäsäännökset

Niiden ilma-alusten, joiden osalta lentotoiminnan harjoittajat ovat ennen 6 artiklassa tarkoitettuja soveltamisen alkamispäiviä osoittaneet toimivaltaiselle viranomaiselle, että ilma-alukset täyttävät Euroopan ilmailuviranomaisten yhteistyöelimen (JAA) 13 päivänä heinäkuuta 1998 julkaisemat ja 1 päivänä joulukuuta 2005 muutetut (”Amendment 3”) lentotoiminnan lajin mukaiset täydentävät lentokelpoisuusvaatimukset, jäljempänä ’JAR-26-vaatimukset’, katsotaan olevan tämän asetuksen liitteessä I vahvistettujen vastaavien vaatimusten mukaisia.

Ilma-aluksiin, joiden on ensimmäisen kohdan mukaisesti osoitettu olevan tämän asetuksen liitteessä I olevien 26.50, 26.105, 26.110, 26.120, 26.150, 26.155, 26.160, 26.200 ja 26.250 kohdan vaatimuksia vastaavien JAR-26-vaatimusten mukaisia, ei saa tehdä myöhemmässä vaiheessa muutoksia, joilla olisi vaikutusta kyseisten JAR-26-vaatimusten noudattamiseen.

6 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 14 päivästä toukokuuta 2015.

Liitteessä I olevaa 26.50, 26.105, 26.110, 26.120, 26.150, 26.155, 26.160, 26.200 ja 26.250 kohtaa sovelletaan 14 päivästä toukokuuta 2017.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









▼M2

LIITE I

OSA 26

LENTOTOIMINNAN LAJIN MUKAISET TÄYDENTÄVÄT YKSITYISKOHTAISET LENTOKELPOISUUSVAATIMUKSET

▼M4

SISÄLTÖ OSASTO A – YLEISET SÄÄNNÖKSET 26.10 Toimivaltainen viranomainen 26.20 Tilapäisesti epäkuntoiset laitteet ja varusteet 26.30 Vaatimustenmukaisuuden osoittaminen OSASTO B – SUURET LENTOKONEET 26.50 Istuimet, makuupaikat sekä istuin- ja olkavyöt 26.60 Pakkolasku – dynamiikkaa koskevat vaatimukset 26.100 Varauloskäyntien sijainti 26.105 Kulku varauloskäynneille 26.110 Varauloskäyntien merkinnät 26.120 Sisätilojen hätävalaistus ja hätävalojen käyttö 26.150 Sisätilojen varustelu 26.155 Rahtiosaston vuorauksen palo-ominaisuudet 26.156 Lämpöeristeet ja akustiset eristysmateriaalit 26.157 Luokan D osastojen muuntaminen 26.160 Palontorjunta käymälöissä 26.170 Sammuttimet 26.200 Laskutelineiden äänivaroituslaite 26.201 Rengaspaine 26.205 Riittämättömästä laskumatkasta varoittavat järjestelmät 26.250 Ohjaamon oven käyttömekanismi – ohjaamomiehistön jäsenen toimintakyvyn menetys 26.300 Vanhentuvien lentokoneiden rakenteiden jatkuvan rakenteellisen eheyden ohjelma – yleiset vaatimukset 26.301 Vaatimustenmukaisuussuunnitelma (rajoitetun) tyyppihyväksyntätodistuksen haltijoille 26.302 Väsymisen ja vaurionsietokyvyn arviointi 26.303 Voimassaolorajoitus 26.304 Korroosion esto-ohjelma 26.305 Jatkuvan rakenteellisen eheyden ohjelman voimassaolo 26.306 Väsymisen kannalta kriittinen perusrakenne 26.307 Tiedot vaurionsietokyvystä väsymisen kannalta kriittiseen rakenteeseen tehtyjä muutoksia varten 26.308 Tiedot vaurionsietokyvystä väsymisen kannalta kriittiseen rakenteeseen tehtyjä korjauksia varten 26.309 Korjausten arviointiohjeet 26.330 Tiedot vaurionsietokyvystä lisätyyppihyväksyntätodistuksia, muita tehtyjä suuria muutoksia ja tehtyjä korjauksia varten, siltä osin kuin ne vaikuttavat näihin muutoksiin tai lisätyyppihyväksyntätodistuksiin 26.331 Vaatimustenmukaisuussuunnitelma lisätyyppihyväksyntätodistuksen haltijoille 26.332 Väsymisen kannalta kriittiseen rakenteeseen vaikuttavien muutosten määrittäminen 26.333 Tiedot vaurionsietokyvystä 1 päivänä syyskuuta 2003 tai sen jälkeen hyväksyttyjä lisätyyppihyväksyntätodistuksia ja niihin vaikuttavia korjauksia varten 26.334 Tiedot vaurionsietokyvystä ennen 1 päivää syyskuuta 2003 hyväksyttyjä lisätyyppihyväksyntätodistuksia ja muita muutoksia sekä näiden muutosten korjauksia varten 26.370 Lentokelpoisuuden ylläpitoon liittyvät tehtävät ja ilma-aluksen huolto-ohjelma OSASTO C – HELIKOPTERIT 26.400 Sammuttimet 26.410 Veden alla käytettävät hätähallintalaitteet 26.415 Vedenalaiset varauloskäynnit 26.420 Hätävarustus vesialueita ylittävillä lennoilla 26.425 Vahvistettujen meriolosuhteiden antaminen 26.430 Hätäkellukejärjestelmän vaurionkestävyys 26.431 Hätäkellukejärjestelmän suunnittelun aukottomuuden määrittäminen 26.435 Hätäkellukejärjestelmän automaattinen laukeaminen Lisäys 1 – Luettelo lentokonemalleista, joihin ei sovelleta tiettyjä liitteen I (osa 26) säännöksiä

▼B

OSASTO A

YLEISET SÄÄNNÖKSET

▼M2

26.10 Toimivaltainen viranomainen

a) Tämän liitteen soveltamiseksi toimivaltainen viranomainen, jolle lentotoiminnan harjoittajien on osoitettava, että ilma-alukset, joiden suunnittelu on jo sertifioitu, täyttävät tämän liitteen vaatimukset, on sen jäsenvaltion nimeämä viranomainen, jossa lentotoiminnan harjoittajan päätoimipaikka sijaitsee.

b) Tämän liitteen soveltamiseksi virasto on se toimivaltainen viranomainen, jolle tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen sekä muutos- ja korjaussuunnitelman hyväksyntöjen haltijoiden on osoitettava, että tyyppihyväksyntätodistukset, rajoitetut tyyppihyväksyntätodistukset, lisätyyppihyväksyntätodistukset sekä muutos- ja korjaussuunnitelmat täyttävät tämän liitteen vaatimukset.

▼B

26.20 Tilapäisesti epäkuntoiset laitteet ja varusteet

Lentoa ei saa aloittaa, jos jokin tässä osassa vaadituista ilma-aluksen mittareista, laitteista, varusteista tai toiminnoista on epäkunnossa tai puuttuu, paitsi jos tästä vaatimuksesta poiketaan ORO.MLR.105 kohdassa tarkoitetun lentotoiminnan harjoittajan minimivarusteluettelon mukaisesti ja jos toimivaltainen viranomainen on hyväksynyt vaatimuksesta poikkeamisen.

26.30 Vaatimustenmukaisuuden osoittaminen

▼M2

a) Virasto julkaisee asetuksen (EU) 2018/1139 76 artiklan 3 kohdan mukaisesti sertifiointieritelmät, joita käytetään standardimenetelminä osoitettaessa tämän liitteen vaatimusten täyttyminen. Sertifiointieritelmien on oltava riittävän yksityiskohtaiset ja täsmälliset, jotta niistä ilmenevät ehdot, joiden mukaisesti tämän liitteen vaatimusten täyttyminen voidaan osoittaa.

b) Lentotoiminnan harjoittajat ja tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen tai muutos- ja korjaussuunnitelman hyväksynnän haltijat voivat osoittaa tämän liitteen vaatimusten täyttymisen noudattamalla jompaakumpaa seuraavista: i) tämän kohdan a alakohdassa tarkoitetut viraston julkaisemat eritelmät tai vastaavat asetuksen (EU) N:o 748/2012 liitteessä I olevassa 21.B.70 kohdassa tarkoitetut viraston julkaisemat sertifiointieritelmät; ii) sellaiset tekniset standardit, jotka takaavat vastaavan turvallisuustason kuin mainittuihin sertifiointieritelmiin sisältyvät vaatimukset.

▼M2

c) Tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen tai muutos- ja korjaussuunnitelman hyväksynnän haltijoiden on annettava jokaisen tiedossa olevan lentokoneiden käyttäjän saataville kaikki jatkuvan lentokelpoisuuden ylläpitämistä koskeviin ohjeisiin (ICA) tehdyt muutokset, jotka ovat tarpeen tämän liitteen vaatimusten täyttymisen osoittamiseksi. Tämän asetuksen soveltamiseksi jatkuvan lentokelpoisuuden ylläpitämistä koskeviin ohjeisiin sisältyvät myös vaurionsietokyvyn tarkastukset (DTI), korjausten arviointiohjeet (REG), perustasoinen korroosionesto-ohjelma (CPCP) sekä luettelo väsymiskriittisistä rakenteista (FCS) ja lentokelpoisuusrajoitusjaksoista (ALS).

▼B

OSASTO B

SUURET LENTOKONEET

26.50 Istuimet, makuupaikat sekä istuin- ja olkavyöt

Vuoden 1958 tammikuun 1 päivänä tai sen jälkeen tyyppihyväksyttyjen, kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että kaikki ohjaamo- tai matkustamomiehistön jäsenten istuimet ja niiden turvakiinnitysjärjestelmät on konfiguroitu niin, että ne tarjoavat parhaimman mahdollisen suojan hätälaskun sattuessa rajoittamatta kuitenkaan istuimella istuvan henkilön tavanomaisia toimia ja että niistä pääsee tarvittaessa irrottautumaan nopeasti.

▼M3

26.60 Pakkolasku – dynamiikkaa koskevat vaatimukset

Lentotoiminnan harjoittajien, jotka käyttävät matkustajien kaupallisissa ilmakuljetuksissa sellaisia suuria lentokoneita, jotka on tyyppihyväksytty 1 päivänä tammikuuta 1958 tai sen jälkeen ja joille on ensimmäisen kerran myönnetty yksilöllinen lentokelpoisuustodistus 26 päivänä helmikuuta 2021 tai sen jälkeen, on osoitettava kaikkien tyyppisuunnitelmassa rullauksen, lentoonlähdön tai laskun aikana käytettäviksi hyväksyttyjen istuinten osalta, että istuimen käyttäjä on suojattu pakkolaskutilanteissa syntyviltä kuormilta. Tämä on osoitettava jollakin seuraavista tavoista:

a) hyväksytysti suoritetut dynaamiset testit;

b) vastaavan turvallisuustason tuottava rationaalinen analyysi, joka perustuu samankaltaisen istuimen tyyppisuunnitelman dynaamisiin testeihin.

Ensimmäisessä kohdassa asetettu velvoite ei koske seuraavia istuimia:

a) ohjaamomiehistön istuimet,

b) istuimet pieniä matkustajamääriä kuljettavissa lentokoneissa, joita käytetään ainoastaan ei-säännölliseen tarveperustaiseen kaupalliseen ilmakuljetukseen;

c) istuimet lentokonemallissa, joka mainitaan lisäyksessä 1 olevassa taulukossa A.1 ja jossa on kyseisessä taulukossa mainittu valmistajan sarjanumero.

▼B

26.100 Varauloskäyntien sijainti

Lukuun ottamatta lentokoneita, joissa on ennen 1 päivää huhtikuuta 1999 asennetut ja hyväksytyt varauloskäynnit, sellaisten kaupallisessa ilmakuljetustoiminnassa käytettävien suurten lentokoneiden, joiden suurin käytettävä matkustajapaikkaluku on yli 19 ja joiden varauloskäynneistä vähintään yksi on pois käytöstä, lentotoiminnan harjoittajien on varmistettava, että jäljellä olevien varauloskäyntien välinen etäisyys mahdollistaa/väliset etäisyydet mahdollistavat tehokkaan evakuoinnin.

26.105 Kulku varauloskäynneille

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että jokainen matkustaja pääsee istuinpaikaltaan mahdollisimman nopeasti ja vaivatta jollekin varauloskäynnille siinä tapauksessa, että lentokone on evakuoitava hätätilanteessa.

26.110 Varauloskäyntien merkinnät

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on

a) järjestettävä keinot, joilla matkustamossa olevat henkilöt pystyvät ennakoitavissa olevissa olosuhteissa paikallistamaan varauloskäynnit, löytämään tiensä niille ja käyttämään niitä siinä tapauksessa, että lentokone on evakuoitava hätätilanteessa;

b) järjestettävä keinot, joilla lentokoneen ulkopuolinen henkilökunta pystyy paikallistamaan varauloskäynnit ja käyttämään niitä siinä tapauksessa, että lentokone on evakuoitava hätätilanteessa.

26.120 Sisätilojen hätävalaistus ja hätävalojen käyttö

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että matkustajat voivat valaistujen uloskäyntimerkintöjen, matkustamon ja hätäpoistumisalueen yleisvalaistuksen sekä varauloskäynneille opastavan lattiatason valaistuksen avulla paikallistaa varauloskäynnit ja siirtyä niille siinä tapauksessa, että lentokone on evakuoitava hätätilanteessa.

26.150 Sisätilojen varustelu

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on noudatettava seuraavia vaatimuksia:

a) kaikkien miehistön tai matkustajien käytössä olevissa tiloissa käytettävien materiaalien ja laitteiden paloturvallisuusominaisuuksien on todistetusti oltava sellaiset, että lennolla tapahtuvien tulipalojen vaikutukset jäävät mahdollisimman pieniksi ja elinkelpoisia olosuhteita matkustamossa voidaan ylläpitää kunnes ilma-aluksen evakuointi on suoritettu;

b) tupakointi on kiellettävä kyltein;

c) jäteastioiden on oltava sellaisia, ettei tuli pääse leviämään niiden ulkopuolelle, ja niissä on oltava merkinnät, jotka kieltävät palavan aineksen laittamisen jäteastiaan.

26.155 Rahtiosaston vuorauksen palo-ominaisuudet

Vuoden 1958 tammikuun 1 päivän jälkeen tyyppihyväksyttyjen, kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että luokan C tai D rahtiosastojen vuoraus koostuu materiaaleista, jotka riittävästi suojaavat ilma-alusta ja siinä olevia henkilöitä rahtiosastossa syttyvän palon aiheuttamalta vaaralta.

▼M1

26.156 Lämpöeristeet ja akustiset eristysmateriaalit

Lentotoiminnan harjoittajien, jotka käyttävät kaupallisessa ilmakuljetuksessa 1 päivänä tammikuuta 1958 tai sen jälkeen tyyppihyväksyttyjä suuria lentokoneita, on varmistettava, että

a) asennettaessa 18 päivänä helmikuuta 2021 tai sen jälkeen uusia korvaavia lämpöeristeitä tai akustisia eristysmateriaaleja lentokoneisiin, joille on myönnetty ensimmäinen yksilöllinen lentokelpoisuustodistus ennen 18 päivää helmikuuta 2021, uusilla materiaaleilla on tulen leviämistä vastustavat ominaisuudet, jotka estävät tulen leviämisen lentokoneessa tai vähentävät sen riskiä;

b) sellaisten lentokoneiden lämpöeristeillä ja akustisilla eristysmateriaaleilla, joille on myönnetty ensimmäinen yksilöllinen lentokelpoisuustodistus 18 päivänä helmikuuta 2021 tai sen jälkeen, on tulen leviämistä vastustavat ominaisuudet, jotka estävät tulen leviämisen lentokoneessa tai vähentävät sen riskiä;

c) lentokoneen alaosaan asennetuilla lämpöeristeillä ja akustisilla eristysmateriaaleilla (mukaan lukien tarvikkeet, joilla materiaalit kiinnitetään runkoon) sellaisissa lentokoneissa, joille on myönnetty ensimmäinen yksilöllinen lentokelpoisuustodistus 18 päivänä helmikuuta 2021 tai sen jälkeen ja joiden matkustajapaikkamäärä on vähintään 20, on tulen etenemistä vastustavat ominaisuudet, jotka estävät tulen etenemisen lentokoneen sisätiloihin onnettomuuden jälkeen tai vähentävät sen riskiä ja takaavat, että olosuhteet matkustamossa säilyvät elinkelpoisina lentokoneen evakuointiin tarvittavan ajan.

▼B

26.160 Palontorjunta käymälöissä

Kaupallisessa ilmakuljetustoiminnassa käytettävien suurten lentokoneiden, joiden suurin käytettävä matkustajapaikkaluku on yli 19, lentotoiminnan harjoittajien on noudatettava seuraavia vaatimuksia:

Käymälöissä on oltava seuraava varustus:

a) savunilmaisumekanismi;

b) kaikissa jäteastioissa mekanismi, joka sammuttaa jäteastiassa syttyneen palon automaattisesti.

▼M1

26.170 Sammuttimet

Suuria lentokoneita käyttävien lentotoiminnan harjoittajien on varmistettava, ettei seuraavissa sammuttimissa käytetä sammutusaineena halonia:

a) käymälöiden pyyhe-, paperi- ja jäteastioiden kiinteät sammuttimet suurissa lentokoneissa, joille on myönnetty ensimmäinen yksilöllinen lentokelpoisuustodistus 18 päivänä helmikuuta 2020 tai sen jälkeen;

b) kannettavat sammuttimet suurissa lentokoneissa, joille on myönnetty ensimmäinen yksilöllinen lentokelpoisuustodistus 18 päivänä toukokuuta 2019 tai sen jälkeen.

▼B

26.200 Laskutelineiden äänivaroituslaite

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että lentokoneeseen on asennettuna asianmukainen laskutelineiden äänivaroituslaite, mikä pienentää merkittävästi sellaisten laskeutumisten todennäköisyyttä, joissa laskuteline on tahattomasti sisään vedettynä.

▼M4

26.201 Rengaspaine

Lentotoiminnan harjoittajien, jotka harjoittavat lentotoimintaa suurilla lentokoneilla, on minimoitava riski siitä, että paine renkaassa olisi alle sen alimman käyttökelpoisen rengaspaineen.

▼M2

26.205 Riittämättömästä laskumatkasta varoittavat järjestelmät

a) Lentotoiminnan harjoittajien, jotka harjoittavat lentotoimintaa kaupallisessa ilmakuljetuksessa käytettävillä suurilla lentokoneilla, on varmistettava, että jokaisessa lentokoneessa, jolle on myönnetty ensimmäinen yksilöllinen lentokelpoisuustodistus 1 päivänä tammikuuta 2025 tai sen jälkeen, on riittämättömästä laskumatkasta varoittava järjestelmä.

b) Järjestelmä on suunniteltava siten, että riskiä suistua kiitotieltä pitkittäissuunnassa laskun aikana voidaan vähentää antamalla ohjaamomiehistölle varoitus lennon aikana ja maassa, jos on olemassa vaara, ettei lentokone pysty pysähtymään käytettävissä olevalla matkalla ennen kiitotien päätä.

▼B

26.250 Ohjaamon oven käyttömekanismi – ohjaamomiehistön jäsenen toimintakyvyn menetys

Kaupallisessa ilmakuljetustoiminnassa käytettävien suurten lentokoneiden lentotoiminnan harjoittajien on varmistettava, että ohjaamon oven käyttömekanismeille, mikäli sellaisia on asennettu, on olemassa vaihtoehtoisia avausmenetelmiä, jotta matkustamomiehistön jäsenet voivat päästä ohjaamoon siinä tapauksessa, että yksi ohjaamomiehistön jäsenistä menettää toimintakykynsä.

▼M2

26.300 Vanhentuvien lentokoneiden rakenteiden jatkuvan rakenteellisen eheyden ohjelma – yleiset vaatimukset

a) Sellaisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava vanhentuvien lentokoneiden rakenteiden jatkuvan rakenteellisen eheyden ohjelma, jonka on täytettävä 26.301–26.309 kohdan vaatimukset.

b) Edellä olevaa a alakohtaa ei sovelleta lentokonemalliin, jolle on annettu tyyppihyväksyntätodistus ennen 26 päivää helmikuuta 2021 ja joka täyttää jonkin seuraavista vaatimuksista: i) se mainitaan tämän liitteen lisäyksessä 1 olevassa taulukossa A.1; ii) sillä ei harjoiteta lentotoimintaa enää 26 päivän helmikuuta 2021 jälkeen; iii) sitä ei ole sertifioitu siviililentotoimintaan, jossa kuljetetaan hyötykuormaa tai matkustajia; iv) sen rajoitettu tyyppihyväksyntätodistus, joka on vaurionsietokykyvaatimusten mukainen, on annettu ennen 26 päivää helmikuuta 2021 edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on hyväksynnän haltijan valmistustoiminnan tukeminen; v) se on sertifioitu rajoitetulla tyyppihyväksyntätodistuksella ja suunniteltu pääasiassa palontorjuntaan. Edellä b alakohdan ii–v alakohdassa säädettyjä poikkeuksia sovelletaan vasta sen jälkeen, kun tyyppihyväksyntätodistuksen tai rajoitetun tyyppihyväksyntätodistuksen haltija on toimittanut virastolle hyväksyntää varten ennen 27 päivää toukokuuta 2021 luettelon, jossa määritetään lentokonetyyppi ja -mallit, versiot tai sarjanumerot sekä perusteet sille, miksi lentokone on sisällytetty luetteloon.

c) Kun kyseessä on lentokonemalli, jolle on annettu ensimmäinen tyyppihyväksyntätodistus ennen 26 päivää helmikuuta 2021 ja johon ei ole sisällytetty eikä tulla sisällyttämään mihinkään 26 päivänä helmikuuta 2022 ja sen jälkeen käytössä olevaan lentokoneeseen tehtyä muutosta tai korjausta, 26.307 kohdan a alakohdan ii ja iii alakohtaa ja 26.308 kohdan a alakohdan ii alakohtaa ei sovelleta, jos tyyppihyväksyntätodistuksen tai rajoitetun tyyppihyväksyntätodistuksen haltija toimittaa virastolle hyväksyntää varten ennen 26 päivää helmikuuta 2022 luettelon kaikista muutoksista ja korjauksista.

26.301 Vaatimustenmukaisuussuunnitelma (rajoitetun) tyyppihyväksyntätodistuksen haltijoille

a) Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on i) laadittava jatkuvaa rakenteellista eheyttä koskeva vaatimustenmukaisuussuunnitelma, jossa kuvataan, miten 26.302–26.309 kohdassa asetettujen vaatimusten noudattaminen on suunniteltu osoitettavan; ii) toimitettava i alakohdassa tarkoitettu jatkuvaa rakenteellista eheyttä koskeva vaatimustenmukaisuussuunnitelma virastolle hyväksyntää varten ennen 27 päivää toukokuuta 2021.

b) Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta, on i) laadittava jatkuvaa rakenteellista eheyttä koskeva vaatimustenmukaisuussuunnitelma, jossa kuvataan, miten 26.303–26.306 kohdassa asetettujen vaatimusten noudattaminen on suunniteltu osoitettavan; ii) toimitettava i alakohdassa tarkoitettu jatkuvaa rakenteellista eheyttä koskeva vaatimustenmukaisuussuunnitelma virastolle hyväksyntää varten ennen 27 päivää toukokuuta 2021 tai ennen todistuksen antamista, jos todistus annetaan myöhemmin.

26.302 Väsymisen ja vaurionsietokyvyn arviointi

a) Sellaisen vähintään 30 matkustajan kuljettamiseen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen, 1 päivänä tammikuuta 1958 tai sen jälkeen sertifioidun turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntähakemus on jätetty ennen 1 päivää tammikuuta 2019, on suoritettava lentokoneen rakenteen väsymisen ja vaurionsietokyvyn arviointi ja määritettävä vaurionsietokyvyn tarkastus, jolla vältetään väsymisestä johtuvat katastrofaaliset viat lentokoneen koko käyttöiän ajan.

b) Ellei virasto ole jo hyväksynyt a alakohdassa tarkoitettua vaurionsietokyvyn tarkastuksen kuvaavaa dokumentaatiota asetuksen (EU) N:o 748/2012 liitteen I (21 osa) mukaisesti, tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava dokumentaatio virastolle hyväksyntää varten ennen 26 päivää helmikuuta 2023.

26.303 Voimassaolorajoitus

a) Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen, jonka tyyppihyväksyntähakemus on jätetty ennen 1 päivää tammikuuta 2019 ja jonka sertifioitu suurin lentoonlähtöpaino (MTOW) on yli 34 019 kilogrammaa (75 000 lb), on i) määrättävä voimassaolorajoitus (LOV) ja sisällytettävä se muutettuun lentokelpoisuusrajoitusjaksoon; ii) määritettävä ne nykyiset ja uudet huoltotoimenpiteet, joista voimassaolorajoitus riippuu, ja laadittava huoltotiedot, jotka lentotoiminnan harjoittajat tarvitsevat toteuttaakseen nämä huoltotoimenpiteet, sekä toimitettava huoltotoimenpiteitä varten annetut huoltotiedot virastolle sen kanssa sovitun sitovan aikataulun mukaisesti. Voimassaolorajoituksen määräämiseksi arvioitaviin lentokoneen rakenteellisiin kokoonpanoihin on kuuluttava kaikki tyyppihyväksyntätodistuksen mukaisesti ennen 26 päivää helmikuuta 2021 hyväksytyt mallin versiot ja johdannaiset sekä ennen 26 päivää helmikuuta 2021 julkaistussa lentokelpoisuusmääräyksessä vaaditut rakenteelliset muutokset ja vaihdot näiden lentokoneiden rakenteellisissa kokoonpanoissa. Poiketen siitä, mitä a alakohdan ii alakohdassa säädetään, turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan ei tarvitse laatia ja toimittaa virastolle huoltotietoja sellaista lentokonemallia koskevaa huoltotoimenpidettä varten, jolla ei harjoiteta lentotoimintaa enää huoltotoimenpiteeseen liittyvien huoltotietojen toimittamisen määräajan jälkeen. Jotta tämä poikkeus tulisi voimaan, tyyppihyväksyntätodistuksen tai rajoitetun tyyppihyväksyntätodistuksen haltijan on ilmoitettava siitä virastolle viimeistään sinä päivänä, jona lentotoiminta lentokonemallilla päättyy.

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava a alakohdan mukaisesti määrätty voimassaolorajoitus ja mainitussa alakohdassa tarkoitettu lentokelpoisuusrajoitusjakson muutos sekä niiden sitova aikataulu virastolle hyväksyntää varten ennen i–iii alakohdassa vahvistettuja määräaikoja seuraavasti: i) 26 päivään elokuuta 2022 mennessä sellaisten väsymisen kannalta kriittisten rakenteiden osalta, joiden sertifiointiperusteisiin ei kuulu vaurionsietokyvyn arviointi; ii) 26 päivään helmikuuta 2026 mennessä sellaisten lentokoneen rakenteiden osalta, joiden täysimittainen väsymistestaus on käynnissä tämän muutosasetuksen voimaantulopäivänä; iii) 26 päivään helmikuuta 2025 mennessä kaikkien muiden lentokoneen rakenteiden osalta.

c) Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta turbiinimoottorikäyttöiselle suurelle lentokoneelle, jonka suurin sallittu lentoonlähtöpaino (MTOW) on yli 34 019 kilogrammaa (75 000 lb), on i) määrättävä voimassaolorajoitus (LOV) ja sisällytettävä se lentokelpoisuusrajoitusjaksoon; ii) määritettävä ne nykyiset ja uudet huoltotoimenpiteet, joista voimassaolorajoitus riippuu, ja laadittava huoltotiedot, jotka lentotoiminnan harjoittajat tarvitsevat toteuttaakseen nämä huoltotoimenpiteet, sekä toimitettava huoltotoimenpiteitä varten annetut huoltotiedot virastolle sen kanssa sovitun sitovan aikataulun mukaisesti.

d) Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta, on toimitettava c alakohdan mukaisesti määrätty voimassaolorajoitus ja mainitussa kohdassa tarkoitettu lentokelpoisuusrajoitusjakso sekä niiden sitova aikataulu virastolle hyväksyntää varten.

e) Edellä d alakohdassa tarkoitettuihin velvoitteisiin sovelletaan seuraavia määräaikoja: i) ennen sitä päivää, jonka virasto on hyväksynyt hakijan suunnitelmassa sellaisten lentokoneen rakenteiden testien ja analyysien loppuun saattamista varten, jotka edellyttävät uusia täysimittaisia väsymistestejä voimassaolorajoituksen määräämisen tueksi; ii) ennen 26 päivää helmikuuta 2025 kaikkien muiden lentokoneen rakenteiden osalta.

26.304 Korroosion esto-ohjelma

a) Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava perustasoinen korroosionesto-ohjelma (CPCP).

b) Ellei virasto ole jo hyväksynyt a alakohdassa tarkoitettua perustasoista korroosionesto-ohjelmaa asetuksen (EU) N:o 748/2012 liitteessä 1 olevan 21.A.3B kohdan c alakohdan 1 alakohdan mukaisesti tai sitä ei ole hyväksytty viraston hyväksymässä huoltotoiminnan tarkastuslautakunnan raportissa (MRBR), tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava korroosionesto-ohjelma virastolle hyväksyntää varten ennen 26 päivää helmikuuta 2023.

c) Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta turbiinimoottorikäyttöiselle suurelle lentokoneelle, on laadittava perustasoinen korroosionesto-ohjelma ennen kuin tyyppihyväksyntätodistus annetaan.

26.305 Jatkuvan rakenteellisen eheyden ohjelman voimassaolo

a) Sellaisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava ja otettava käyttöön prosessi, jolla varmistetaan jatkuvan rakenteellisen eheyden ohjelman voimassaolo lentokoneen koko käyttöiän ajan ottaen huomioon huoltokokemus ja nykyinen lentotoiminta.

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava kuvaus a alakohdassa tarkoitetusta prosessista virastolle hyväksyntää varten ennen 26 päivää helmikuuta 2023. Tyyppihyväksyntätodistuksen tai rajoitetun tyyppihyväksyntätodistuksen haltijan on otettava prosessi käyttöön kuuden kuukauden kuluessa siitä, kun virasto on hyväksynyt sen.

c) Edellä 1 artiklan 2 kohdan c alakohdassa tarkoitetun turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen hakijan on laadittava ja otettava käyttöön prosessi, jolla varmistetaan jatkuvan rakenteellisen eheyden ohjelman voimassaolo lentokoneen koko käyttöiän ajan ottaen huomioon huoltokokemus ja nykyinen lentotoiminta. Hakijan on toimitettava prosessin kuvaus virastolle hyväksyntää varten ennen 26 päivänä helmikuuta 2023 tai ennen todistuksen antamista, sen mukaan, kumpi näistä ajankohdista on myöhäisempi, ja otettava prosessi käyttöön kuuden kuukauden kuluessa siitä, kun virasto on hyväksynyt sen.

26.306 Väsymisen kannalta kriittinen perusrakenne

a) Sellaisen vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntähakemus on jätetty ennen 1 päivää tammikuuta 2019, on määritettävä ja luetteloitava väsymiskriittiset perusrakenteet (FCBS) kaikkien tyyppihyväksyntätodistukseen tai rajoitettuun tyyppihyväksyntätodistukseen sisältyvien lentokonemallien versioiden ja johdannaisten osalta.

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava luettelo a alakohdassa tarkoitetuista rakenteista virastolle hyväksyntää varten ennen 26 päivää elokuuta 2021.

c) Kun virasto on hyväksynyt a alakohdassa tarkoitetun luettelon, tyyppihyväksyntätodistuksen tai rajoitetun tyyppihyväksyntätodistuksen haltijan on asetettava se niiden lentotoiminnan harjoittajien ja henkilöiden saataville, joiden on noudatettava 26.330 ja 26.370 kohtaa.

d) Sellaista 1 artiklan 2 kohdan c alakohdassa tarkoitettua turbiinimoottorikäyttöistä suurta lentokonetta, joka sertifioidaan vähintään 30 matkustajan kuljettamiseen tai jonka hyötykuormakapasiteetti on vähintään 3 402 kilogrammaa (7 500 lb), koskevan tyyppihyväksyntätodistuksen tai rajoitetun tyyppihyväksyntätodistuksen hakijan on määritettävä ja luetteloitava väsymiskriittiset perusrakenteet (FCBS) kaikkien tyyppihyväksyntätodistukseen tai rajoitettuun tyyppihyväksyntätodistukseen sisältyvien lentokonemallien versioiden ja johdannaisten osalta. Hakijan on toimitettava luettelo näistä rakenteista virastolle hyväksyntää varten ennen 26 päivää elokuuta 2021 tai ennen todistuksen antamista, sen mukaan, kumpi näistä ajankohdista on myöhäisempi.

e) Kun virasto on hyväksynyt d alakohdassa tarkoitetun luettelon, 1 artiklan 2 kohdan c alakohdan mukaisen tyyppihyväksyntätodistuksen tai rajoitetun tyyppihyväksyntätodistuksen hakijan on asetettava se niiden lentotoiminnan harjoittajien ja henkilöiden saataville, joiden on noudatettava 26.370 kohtaa.

26.307 Tiedot vaurionsietokyvystä väsymiskriittiseen rakenteeseen tehtyjä muutoksia varten

a) Vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan on 26 päivään helmikuuta 2021 mennessä tehtyjä muutoksia ja väsymiskriittisiä muutettuja rakenteita (FCMS) varten i) tarkistettava tehdyt suunnittelun muutokset (muutostyöt) ja määritettävä kaikki 26.306 kohdan mukaisesti määritettyihin väsymiskriittisiin perusrakenteisiin vaikuttavat muutokset; ii) määritettävä kunkin a alakohdan i alakohdan mukaisesti määritetyn muutoksen osalta siihen mahdollisesti liittyvät väsymiskriittiset muutetut rakenteet (FCMS); iii) suoritettava kunkin a alakohdan i alakohdan mukaisesti määritetyn muutoksen osalta vaurionsietokyvyn arviointi sekä laadittava ja dokumentoitava siihen liittyvät vaurionsietokyvyn tarkastukset;

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivään helmikuuta 2022 luettelo a alakohdan ii alakohdan mukaisesti määritetyistä väsymiskriittisistä muutetuista rakenteista (FCMS).

c) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivää elokuuta 2022 a alakohdan iii alakohdan mukaisesti suoritetusta arvioinnista saadut vaurionsietokykyä koskevat tiedot, jotka kattavat myös vaurionsietokyvyn tarkastuksen.

d) Kun virasto on hyväksynyt b alakohdan mukaisesti toimitetun luettelon väsymiskriittisistä muutetuista rakenteista, tyyppihyväksyntätodistuksen tai rajoitetun tyyppihyväksyntätodistuksen haltijan on asetettava se niiden lentotoiminnan harjoittajien ja henkilöiden saataville, joiden on noudatettava 26.330 ja 26.370 kohtaa.

26.308 Tiedot vaurionsietokyvystä väsymiskriittiseen rakenteeseen tehtyjä korjauksia varten

a) Vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan on 26 päivään helmikuuta 2021 mennessä tehtyjä julkaistuja korjauksia varten i) tarkistettava korjaustiedot ja määritettävä jokainen tiedoissa eritelty korjaus, joka vaikuttaa 26.306 kohdan a alakohdan mukaisesti määritettyyn väsymiskriittiseen perusrakenteeseen ja 26.307 kohdan a alakohdan ii alakohdan mukaisesti määritettyyn väsymiskriittiseen muutettuun rakenteeseen; ii) suoritettava vaurionsietokyvyn arviointi kunkin a alakohdan i alakohdan mukaisesti määritetyn korjauksen osalta, ellei sitä ole aiemmin tehty.

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivää toukokuuta 2022 a alakohdan iii alakohdan mukaisesti suoritetusta arvioinnista saatavat vaurionsietokykyä koskevat tiedot, jotka kattavat myös vaurionsietokyvyn tarkastuksen, ellei tietoja ole jo hyväksytty asetuksen (EU) N:o 748/2012 (osa 21) liitteessä I olevan 21.A.435 kohdan b alakohdan 2 alakohdan mukaisesti ennen 26 päivää elokuuta 2022.

26.309 Korjausten arviointiohjeet

a) Sellaisen vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntätodistus tai rajoitettu tyyppihyväksyntätodistus on annettu ennen 11 päivää tammikuuta 2008, on laadittava korjausten arviointiohjeet (REG), joissa vahvistetaan i) sellainen korjattavien lentokoneiden tarkastusprosessi, jonka avulla voidaan määrittää ja dokumentoida kaikki tehdyt korjaukset, jotka vaikuttavat 26.306 kohdan a alakohdan ja 26.307 kohdan a alakohdan ii alakohdan mukaisesti määritettyyn väsymisen kannalta kriittiseen rakenteeseen; ii) prosessi, jonka mukaan lentotoiminnan harjoittajat voivat teettää vaurionsietokyvyn tarkastuksen a alakohdan i alakohdan mukaisesti määritettyjä korjauksia varten; iii) toteutusaikataulu, joka sisältää aikarajat lentokoneiden tarkastusten suorittamiselle, vaurionsietokyvyn tarkastusten teettämiselle ja vaurionsietokyvyn tarkastusten sisällyttämiselle lentokonetta käyttävän lentotoiminnan harjoittajan huolto-ohjelmaan.

b) Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava a alakohdan mukaisesti laaditut korjausten arviointiohjeet virastolle hyväksyntää varten ennen 26 päivää helmikuuta 2023.

26.330 Tiedot vaurionsietokyvystä lisätyyppihyväksyntätodistuksia, muita tehtyjä suuria muutoksia ja tehtyjä korjauksia varten, siltä osin kuin ne vaikuttavat näihin muutoksiin tai lisätyyppihyväksyntätodistuksiin

a) Sellaisen lisätyyppihyväksyntätodistuksen haltijan, joka on annettu suurelle muutokselle ennen 26 päivää helmikuuta 2021, tai sellaisen suuren muutoksen hyväksynnän haltijan, joka on katsottu asetuksen (EU) N:o 748/2012 4 artiklan mukaisesti hyväksytyksi ja joka koskee 1 päivänä tammikuuta 1958 tai sen jälkeen vähintään 30 matkustajan kuljettamiseen sertifioituja tai hyötykuormakapasiteetiltaan vähintään 3 402 kilogramman (7 500 lb) suuruisia suuria lentokoneita, on tuettava niitä lentotoiminnan harjoittajia, joiden on noudatettava 26.370 kohdan a alakohdan ii alakohtaa, lieventämällä muutoksista ja niiden korjauksista aiheutuvia kielteisiä vaikutuksia lentokoneen rakenteeseen, ja noudatettava 26.331–26.334 kohdan vaatimuksia.

b) Edellä olevaa a alakohtaa ei sovelleta sellaisten lentokonemallien suuriin muutoksiin ja korjauksiin, jotka on sertifioitu ensimmäisen kerran ennen 26 päivää helmikuuta 2021, kun lentokonemalli täyttää jonkin seuraavista vaatimuksista: i) se mainitaan lisäyksessä 1 olevassa taulukossa A.1; ii) sillä ei harjoiteta lentotoimintaa enää 26 päivän helmikuuta 2021 jälkeen; iii) sitä ei ole sertifioitu siviililentotoimintaan, jossa kuljetetaan hyötykuormaa tai matkustajia; iv) sillä on rajoitettu tyyppihyväksyntätodistus ja se on sertifioitu vaurionsietokykyä koskevien vaatimusten mukaisesti edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on rajoitetun tyyppihyväksyntätodistuksen haltijan valmistustoiminnan tukeminen; v) se on sertifioitu rajoitetulla tyyppihyväksyntätodistuksella ja suunniteltu pääasiassa palontorjuntaan.

c) Edellä olevaa a alakohtaa ei sovelleta sellaisen lentokoneen suuriin muutoksiin ja korjauksiin, joka on sertifioitu ensimmäisen kerran ennen 26 päivää helmikuuta 2021, edellyttäen ettei muutoksia tai korjauksia ole tehty eikä tulla tekemään mihinkään lentokoneeseen, joka on käytössä 26 päivänä elokuuta 2022 tai sen jälkeen.

d) Edellä b alakohdan ii–v alakohdassa ja c alakohdassa säädettyjä poikkeuksia sovelletaan vasta sen jälkeen, kun muutoshyväksynnän haltija on toimittanut virastolle hyväksyntää varten ennen 26 päivää helmikuuta 2022 luettelon väsymiskriittiseen perusrakenteeseen vaikuttavista muutoksista sekä perusteet sille, miksi muutos on sisällytetty luetteloon.

26.331 Vaatimustenmukaisuussuunnitelma lisätyyppihyväksyntätodistuksen haltijoille

Muutoshyväksynnän haltijan on

a) laadittava vaatimustenmukaisuussuunnitelma, jossa otetaan huomioon 26.332–26.334 kohdan vaatimukset;

b) toimitettava a alakohdassa tarkoitettu vaatimustenmukaisuussuunnitelma virastolle hyväksyntää varten ennen 25 päivää elokuuta 2021.

26.332 Väsymisen kannalta kriittiseen rakenteeseen vaikuttavien muutosten määrittäminen

a) Muutoshyväksynnän haltijan on i) tarkistettava muutokset ja määritettävä väsymiskriittiseen perusrakenteeseen vaikuttavat muutokset; ii) määritettävä kunkin a alakohdan i alakohdan mukaisesti määritetyn muutoksen osalta siihen mahdollisesti liittyvät väsymiskriittiset muutetut rakenteet; iii) määritettävä kuhunkin a alakohdan i alakohdan mukaisesti määritettyyn muutokseen vaikuttavat julkaistut korjaukset.

b) Sellaisen muutoshyväksynnän haltijan, joka on annettu 1 päivänä syyskuuta 2003 tai sen jälkeen, on laadittava ja toimitettava virastolle hyväksyntää varten ennen 26 päivää helmikuuta 2022 luettelo muutoksista ja a alakohdan i ja ii alakohdan mukaisesti määritetyistä väsymiskriittisistä muutetuista rakenteista sekä asetettava viraston hyväksynnän saamisen jälkeen luettelo niiden henkilöiden ja lentotoiminnan harjoittajien saataville, joiden on noudatettava 26.370 kohdan b alakohdan ii alakohtaa.

c) Ennen 1 päivää syyskuuta 2003 annetun muutoshyväksynnän haltijan on i) laadittava luettelo a alakohdan i alakohdan mukaisesti määritetyistä muutoksista ja toimitettava se virastolle hyväksyntää varten ennen 26 päivää helmikuuta 2022; ii) sellaisen lentotoiminnan harjoittajan pyynnöstä, jonka on muutosta varten noudatettava 26.370 kohdan a alakohdan ii alakohtaa, määritettävä ja luetteloitava muutokseen mahdollisesti liittyvät väsymiskriittiset muutetut rakenteet ja toimitettava nämä tiedot virastolle hyväksyntää varten 12 kuukauden kuluessa siitä, kun lentotoiminnan harjoittaja esitti pyynnön; iii) asetettava nämä tiedot niiden henkilöiden ja lentotoiminnan harjoittajien saataville, joiden on noudatettava 26.370 kohdan b alakohdan ii alakohtaa, kun c alakohdan i ja ii alakohdan mukaisesti mahdollisesti toimitetut tiedot on hyväksytty.

26.333 Tiedot vaurionsietokyvystä 1 päivänä syyskuuta 2003 tai sen jälkeen hyväksyttyjä lisätyyppihyväksyntätodistuksia ja niihin vaikuttavia korjauksia varten

a) Sellaisen muutoshyväksynnän haltijan, joka on annettu 1 päivänä syyskuuta 2003 tai sen jälkeen, on i) suoritettava 26.332 kohdan a alakohdan i alakohdan mukaisesti määritettyjen muutosten ja 26.332 kohdan a alakohdan iii alakohdan mukaisesti määritettyjen julkaistujen korjausten osalta vaurionsietokyvyn arviointi; ii) laadittava ja dokumentoitava asiaankuuluva vaurionsietokyvyn tarkastus, ellei sitä ole jo tehty.

b) Muutoshyväksynnän haltijan on toimitettava virastolle hyväksyntää varten a alakohdan i alakohdan mukaisesti suoritetusta vaurionsietokyvyn arvioinnista saadut vaurionsietokykyä koskevat tiedot ennen 26 päivää helmikuuta 2023, ellei tietoja ole jo hyväksytty asetuksen (EU) N:o 748/2012 liitteessä I (21 osa) olevan 21.B.111 kohdan mukaisesti.

c) Poiketen siitä, mitä b alakohdassa säädetään, sellaisten muutosten osalta, joiden sertifiointiperusteisiin ei ole kuulunut vaurionsietokyvyn arviointivaatimusta, a alakohdassa tarkoitetun muutoshyväksynnän haltijan on toimitettava a alakohdan mukaisesti suoritetusta vaurionsietokyvyn arvioinnista saadut vaurionsietoa koskevat tiedot virastolle hyväksyntää varten seuraavien määräaikojen kuluessa, sen mukaan, kumpi näistä ajankohdista on myöhäisempi: i) ennen kuin lentokoneella, johon muutos on tehty, harjoitetaan asetuksen (EU) N:o 965/2012 ( 2 ) liitteen IV (osa CAT) mukaista lentotoimintaa; tai ii) ennen 26 päivää helmikuuta 2023.

26.334 Tiedot vaurionsietokyvystä ennen 1 päivää syyskuuta 2003 hyväksyttyjä lisätyyppihyväksyntätodistuksia ja muita muutoksia sekä näiden muutosten korjauksia varten

▼M3

a) Ennen 1 päivää syyskuuta 2003 annetun muutoshyväksynnän haltijan on sellaisen lentotoiminnan harjoittajan pyynnöstä, jonka on noudatettava 26.370 kohdan a alakohdan ii alakohtaa: i) suoritettava 26.332 kohdan a alakohdan i alakohdan mukaisesti määritettyjen muutosten ja 26.332 kohdan a alakohdan iii alakohdan mukaisesti määritettyjen julkaistujen korjausten osalta vaurionsietokyvyn arviointi; ii) laadittava ja dokumentoitava asiaankuuluva vaurionsietokyvyn tarkastus, ellei sitä ole jo tehty.

b) Muutoshyväksynnän haltijan on toimitettava a alakohdan i alakohdan mukaisesti suoritetusta arvioinnista saadut vaurionsietokykyä koskevat tiedot virastolle i) 24 kuukauden kuluessa pyynnön vastaanottamisesta, kun on kyse ennen 26 päivää helmikuuta 2023 vastaanotetuista hyväksyntää koskevista pyynnöistä; tai ii) ennen 26 päivää helmikuuta 2025 tai 12 kuukauden kuluessa 26 helmikuuta 2023 tai sen jälkeen vastaanotettujen pyyntöjen vastaanottamisesta sen mukaan, kumpi ajankohta on myöhäisempi.

▼M2

26.370 Lentokelpoisuuden ylläpitoon liittyvät tehtävät ja ilma-aluksen huolto-ohjelma

a) Lentotoimintaa 1 päivänä tammikuuta 1958 tai sen jälkeen sertifioiduilla turbiinimoottorikäyttöisillä suurilla lentokoneilla harjoittavien lentotoiminnan harjoittajien tai tällaisten lentokoneiden omistajien on varmistettava vanhentuvien lentokoneiden rakenteiden jatkuva lentokelpoisuus laatimalla komission asetuksen (EU) N:o 1321/2014 ( 3 ) liitteessä I (M osa) olevan M.A.302 kohdan mukainen ilma-aluksen huolto-ohjelma, johon on sisällyttävä i) hyväksytty vaurionsietokykyyn perustuva tarkastusohjelma vähintään 30 matkustajan kuljettamiseen sertifioiduille tai hyötykuormakapasiteetiltaan yli 3 402 kilogramman (7 500 lb) suuruisille lentokoneille; ii) keino puuttua haitallisiin vaikutuksiin, joita korjauksilla ja muutostöillä voi olla väsymiskriittiseen rakenteeseen ja a alakohdan i alakohdassa säädettyihin tarkastuksiin, sellaisia lentokoneita varten, joilla harjoitetaan asetuksen (EU) N:o 965/2012 liitteen IV (osa CAT) mukaista lentotoimintaa ja jotka on sertifioitu vähintään 30 matkustajan kuljettamiseen tai joiden hyötykuormakapasiteetti on yli 3 402 kilogrammaa (7 500 lb); iii) hyväksytty voimassaolorajoitus lentokoneille, joiden suurin sallittu lentoonlähtöpaino (MTOW) on yli 34 019 kilogrammaa (75 000 lb); iv) korroosionesto-ohjelma;

b) Edellä a alakohdassa tarkoitettuun velvoitteeseen sovelletaan seuraavia määräaikoja: i) ilma-aluksen huolto-ohjelma on tarkistettava a alakohdan i, ii ja iv alakohdan vaatimusten huomioon ottamiseksi ennen 26 päivää helmikuuta 2024 tai ennen kuin lentokoneella harjoitetaan lentotoimintaa, sen mukaan, kumpi näistä ajankohdista on myöhäisempi; ii) ilma-aluksen huolto-ohjelma on tarkistettava a alakohdan iii alakohdan vaatimusten huomioon ottamiseksi ennen 26 päivää elokuuta 2021 tai kuuden kuukauden kuluttua voimassaolorajoituksen julkaisusta taikka ennen kuin lentokoneella harjoitetaan lentotoimintaa, sen mukaan, mikä näistä ajankohdista on myöhäisin;

c) Lentokonemalliin, joka on sertifioitu ensimmäisen kerran ennen 26 päivä helmikuuta 2021 ja i) jolla ei harjoiteta lentotoimintaa enää 26 päivän helmikuuta 2024 jälkeen, ei sovelleta a alakohdan i, ii ja iv alakohtaa; ii) jolla ei harjoiteta lentotoimintaa enää 26 päivän elokuuta 2021 jälkeen, ei sovelleta a alakohdan iii alakohtaa; iii) jonka rajoitettu tyyppihyväksyntätodistus on annettu vaurionsietokykyvaatimusten mukaisesti ennen 26 päivää helmikuuta 2021 edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on hyväksynnän haltijan valmistustoiminnan tukeminen, ei sovelleta a alakohdan i, ii ja iv alakohtaa;

d) Lentokonemalliin, jolle on annettu rajoitettu tyyppihyväksyntätodistus ennen 26 päivää helmikuuta 2021 ja joka on tarkoitettu pääasiassa palontorjuntaan, ei sovelleta a alakohdan i ja ii alakohtaa.

▼M1

OSASTO C – SUURET HELIKOPTERIT

26.400 Sammuttimet

Suuria helikoptereita käyttävien lentotoiminnan harjoittajien on varmistettava, ettei seuraavissa sammuttimissa käytetä sammutusaineena halonia:

a) käymälöiden pyyhe-, paperi- ja jäteastioiden kiinteät sammuttimet suurissa helikoptereissa, joille on ensimmäisen kerran myönnetty yksilöllinen lentokelpoisuustodistus 18 päivänä helmikuuta 2020 tai sen jälkeen;

b) kannettavat sammuttimet suurissa helikoptereissa, joille on ensimmäisen kerran myönnetty yksilöllinen lentokelpoisuustodistus 18 päivänä toukokuuta 2019 tai sen jälkeen.

▼M4

26.410 Veden alla käytettävät hätähallintalaitteet

Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla ja suurilla helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että kaikissa hätähallintalaitteissa, joita on tarpeen käyttää veden alla, on merkittynä käyttötapa sekä keltamusta raidoitus.

26.415 Vedenalaiset varauloskäynnit

a) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla ja suurilla helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että 1) ilma-aluksessa olevat henkilöt voivat helposti tietää, miten vedenalaisia varauloskäyntejä käytetään, jotta poistuminen helpottuu, jos ilma-alus tekee pakkolaskun veteen tai kaatuu; 2) helikopterin molemmin puolin on varauloskäynti kutakin neljän matkustajapaikan yksikköä (tai yksikön osaa) varten, paitsi jos vedenalainen varauloskäynti on niin suuri, että kaksi matkustajaa voi poistua sen kautta samanaikaisesti; 3) matkustajapaikat on sijoitettu 2 alakohdassa tarkoitettujen vedenalaisten varauloskäyntien suhteen niin, että se helpottaa matkustajien poistumista helikopterin kaatuessa ja matkustamon joutuessa veden valtaan.

b) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla ja suurilla helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että 1) kaikki varauloskäynnit, myös ohjaamomiehistön varauloskäynnit, ja kaikki ovet, ikkunat ja muut aukot, jotka soveltuvat käytettäviksi poistumiseen helikopterin ollessa veden alla, ovat käytettävissä hätätilanteessa; 2) käytössä on automaattinen keino kaikkien vedenalaisten varauloskäyntien aukkojen reunamien helppoon tunnistamiseen kaikissa valaistusolosuhteissa; tällaiset merkinnät on suunniteltava siten, että ne näkyvät myös silloin, kun helikopteri on kaatunut tai matkustamo on veden alla.

26.420 Hätävarustus vesialueita ylittävillä lennoilla

a) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla ja suurilla helikoptereilla, joiden on täytettävä asetuksen (EU) N:o 965/2012 liitteessä IV olevan CAT.IDE.H.300 kohdan, liitteessä VI olevan NCC.IDE.H.227 kohdan tai liitteessä VIII olevan SPO.IDE.H.199 kohdan vaatimukset, on varmistettava, että käytössä on keino, jolla kaikki puhaltamalla täytettävät pelastuslautat pysyvät lähellä helikopteria, ja lisäksi keino, jolla helikopteriin kiinnitetty täytetty pelastuslautta voidaan pitää sellaisella etäisyydellä, ettei pelastuslautalle tai siinä oleville henkilöille aiheudu vaaraa. Jos helikopteri on kokonaan veden alla, näiden molempien pelastuslauttakiinnitysten on rikkouduttava ennen kuin helikopteri on veden alla, vaikka pelastuslautta olisi tyhjä.

b) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla ja suurilla helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että kaikille helikopterin matkustajille on määräysten mukaan oltava yksi pelastusliivi, joka on helposti kunkin matkustajan ulottuvilla istuimelta nousematta, paitsi jos matkustajien vaaditaan pitävän sitä päällä helikopterissa ollessaan.

c) Lentotoiminnan harjoittajien, jotka harjoittavat lentotoimintaa sellaisilla suurilla helikoptereilla, joissa on asetuksen (EU) N:o 965/2012 liitteessä V olevan SPA.HOFO.165 kohdan d alakohdan mukaisesti oltava asennettuna yksi tai useampi pelastuslautta, on varmistettava, että pelastuslautat 1) on mahdollista ottaa käyttöön etäältä ja että ohjaamomiehistöllä, matkustamossa olevilla henkilöillä ja mahdollisilla vedessä olevilla eloonjääneillä on kädenulottuvissaan mahdollisuus ottaa ne käyttöön helikopterin ollessa suorassa kelluvassa asennossa tai kaatuneena; 2) voidaan luotettavasti ottaa käyttöön helikopterin ollessa missä tahansa kohtuudella ennakoitavissa olevassa kellunta-asennossa, myös kaatuneena, ja niissä vahvistetuissa meriolosuhteissa, joissa ilma-alus kestää kaatumatta.

26.425 Vahvistettujen meriolosuhteiden antaminen

a) Pienen helikopterin tai suuren helikopterin tyyppihyväksyntätodistuksen haltijan on varmistettava, että ne vahvistetut meriolosuhteet, joissa ilma-alus kestää kaatumatta, ja kaikki veteen tehtävää pakkolaskua koskevaan sertifiointiin tai hätäkellukkeita koskeviin määräyksiin liittyvät tiedot sisällytetään pyöriväsiipisen ilma-aluksen lentokäsikirjaan ja annetaan kaikille lentotoiminnan harjoittajille.

b) Pieneen helikopteriin tai suureen helikopteriin asennetun hätäkellukejärjestelmän lisätyyppihyväksyntätodistuksen haltijan on varmistettava, että ne vahvistetut meriolosuhteet, joissa ilma-alus kestää kaatumatta, ja kaikki veteen tehtävää pakkolaskua koskevaan sertifiointiin tai hätäkellukkeita koskeviin määräyksiin liittyvät tiedot sisällytetään pyöriväsiipisen ilma-aluksen lentokäsikirjaan ja annetaan kaikille lentotoiminnan harjoittajille.

26.430 Hätäkellukejärjestelmän vaurionkestävyys

a) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla tai suurilla helikoptereilla, joille on myönnetty ensimmäinen yksilöllinen lentokelpoisuustodistus 9 päivänä elokuuta 2025 tai sen jälkeen ja joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että jos helikopterissa on piilossa oleva hätäkellukejärjestelmä, veteen törmäyksestä mahdollisesti syntyvän vaurion vaikutukset hätäkellukejärjestelmän onnistuneeseen laukaisemiseen ja säilymiseen minimoidaan suunnittelussa siinä määrin kuin se on käytännössä mahdollista.

b) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla tai suurilla helikoptereilla, joihin on 9 päivänä elokuuta 2025 tai sen jälkeen ensimmäistä kertaa asennettu laukeava hätäkellukejärjestelmä ja joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava hyväksyttyjä veteen tehtävän pakkolaskun varalta, on veteen tehtävää pakkolaskua koskevaa sertifiointia varten varmistettava, että veteen törmäyksestä mahdollisesti syntyvän vaurion vaikutukset hätäkellukejärjestelmän onnistuneeseen laukaisemiseen ja säilymiseen minimoidaan suunnittelussa siinä määrin kuin se on käytännössä mahdollista.

26.431 Hätäkellukejärjestelmän suunnittelun aukottomuuden määrittäminen

a) Lentotoiminnan harjoittaja, joka harjoittaa lentotoimintaa sellaisella pienellä helikopterilla tai suurella helikopterilla, jonka on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltu laskeutumaan veteen tai hyväksytty veteen tehtävän pakkolaskun varalta, voi pyytää b alakohdassa tarkoitettua henkilöä tarjoamaan c alakohdassa tarkoitetut palvelut, jos molemmat seuraavista edellytyksistä täyttyvät: 1) lentotoiminnan harjoittajan edellytetään osoittavan, että tässä liitteessä olevan 26.430 kohdan vaatimukset täyttyvät; 2) hätäkellukejärjestelmän kestävyyttä veteen törmätessä ei ole osoitettu osana kyseisen helikopterin tyyppihyväksyntätodistusta tai lisätyyppihyväksyntätodistusta.

b) Seuraavan henkilön on tarjottava c alakohdassa tarkoitetut palvelut: 1) tyyppihyväksyntätodistuksen haltija, jos hätäkellukejärjestelmä sisältyy tyyppisuunnitelmaan; 2) lisätyyppihyväksyntätodistuksen haltija, jos hätäkellukejärjestelmä on hyväksytty lisätyyppihyväksyntätodistuksella.

c) Edellä b alakohdassa tarkoitetun henkilön on 1) määritettävä, että mahdollisen veteen törmäyksestä johtuvan vaurion vaikutukset hätäkellukejärjestelmän onnistuneeseen laukaisemiseen ja säilymiseen on minimoitu siinä määrin kuin se käytännössä on mahdollista; 2) määritettävä, että c alakohdan 1 alakohdassa tarkoitetut vaikutukset otetaan huomioon hätäkellukejärjestelmän suunnittelussa; 3) annettava lentotoiminnan harjoittajalle arviointi.

26.435 Hätäkellukejärjestelmän automaattinen laukeaminen

a) Lentotoiminnan harjoittajien, jotka harjoittavat lentotoimintaa sellaisilla pienillä helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että jos helikopteriin on asennettu hätäkellukejärjestelmä ja se on piilossa lennon ajan, järjestelmä laukeaa automaattisesti ilma-aluksen joutuessa veden varaan.

b) Lentotoiminnan harjoittajien, jotka harjoittavat lentotoimintaa sellaisilla pienillä luokan A helikoptereilla ja suurilla helikoptereilla, joiden on asetuksen (EU) N:o 965/2012 liitteessä IV olevan CAT.IDE.H.320 kohdan a alakohdan mukaisesti oltava suunniteltuja laskeutumaan veteen tai hyväksyttyjä veteen tehtävän pakkolaskun varalta, on varmistettava, että jos helikopteriin on asennettu hätäkellukejärjestelmä ja se on piilossa lennon ajan, järjestelmä laukeaa automaattisesti ilma-aluksen joutuessa veden varaan edellyttämättä ohjaajalta minkäänlaisia toimia lennon aikana.

▼M3









Lisäys I

Luettelo lentokonemalleista, joihin ei sovelleta tiettyjä liitteen I (osa 26) säännöksiä







Taulukko A.1 Tyyppihyväksyntätodistuksen haltija Tyyppi Mallit Valmistajan sarjanumero Liitteen I (osa 26) säännökset, joita EI sovelleta The Boeing Company 707 Kaikki 26.301–26.334 The Boeing Company 720 Kaikki 26.301–26.334 The Boeing Company DC-10 DC-10-10 DC-10-30 DC-10-30F Kaikki 26.301–26.334 The Boeing Company DC-8 Kaikki 26.301–26.334 The Boeing Company DC-9 DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51 Kaikki 26.301–26.334 The Boeing Company MD-90 MD-90-30 Kaikki 26.301–26.334 FOKKER SERVICES B.V. F27 Sarja 100, 200, 300, 400, 500, 600, 700 Kaikki 26.301–26.334 FOKKER SERVICES B.V. F28 Sarja 1000, 1000C, 2000, 3000, 3000C, 3000R, 3000RC, 4000 Kaikki 26.301–26.334 GULFSTREAM AEROSPACE CORP. G-159 G-159 (Gulfstream I) Kaikki 26.301–26.334 GULFSTREAM AEROSPACE CORP. G-II_III_IV_V G-1159A (GIII) G-1159B (GIIB) G-1159 (GII) Kaikki 26.301–26.334 KELOWNA FLIGHTCRAFT LTD. CONVAIR 340/440 440 Kaikki 26.301–26.334 LEARJET INC. Learjet 24/25/31/36/35/55/60 24,24 A,24B,24B-A,24D, 24D-A,24F,24F-A,25,25B,25C,25D,25F Kaikki 26.301–26.334 LOCKHEED MARTIN CORPORATION 1329 Kaikki 26.301–26.334 LOCKHEED MARTIN CORPORATION 188 Kaikki 26.301–26.334 LOCKHEED MARTIN CORPORATION 382 382, 382B, 382E, 382F, 382G Kaikki 26.301–26.334 LOCKHEED MARTIN CORPORATION L-1011 Kaikki 26.301–26.334 PT. DIRGANTARA INDONESIA CN-235 Kaikki 26.301–26.334 SABRELINER CORPORATION NA-265 NA-265-65 Kaikki 26.301–26.334 VIKING AIR LIMITED SD3 SD3-30 Sherpa SD3 Sherpa Kaikki 26.301–26.334 VIKING AIR LIMITED DHC-7 Kaikki 26.301–26.334 VIKING AIR LIMITED CL-215 CL-215-6B11 Kaikki 26.301–26.334 TUPOLEV PUBLIC STOCK COMPANY TU-204 204–120CE Kaikki 26.301–26.334 AIRBUS A320 -sarja A320-251N, A320-271N 10033, 10242, 10281 ja 10360 26.60 AIRBUS A321 -sarja A321-271NX, A321-251NX 10071, 10257, 10371 ja 10391 26.60. AIRBUS A330 -sarja A330-243, A330-941 1844, 1861, 1956, 1978, 1982, 1984, 1987, 1989, 1998, 2007, 2008, 2011 ja 2012 26.60 ATR-GIE Avions de Transport Régional ATR 72 -sarja ATR72-212A 1565,1598, 1620, 1629, 1632, 1637, 1640, 1642,1649,1657, 1660, 1661 26.60 The Boeing Company 737 -sarja 737–8 ja 737–9 43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150 26.60.

▼B









LIITE II

Korvataan asetuksen (EU) N:o 965/2012 liitteen III (osa ORO) ORO.AOC.100 kohdan c alakohdan 1 alakohta seuraavasti:

”1) se täyttää kaikki asetuksen (EY) N:o 216/2008 liitteessä IV, tässä liitteessä (osa ORO), tämän asetuksen liitteessä IV (osa CAT) ja liitteessä V (osa SPA) sekä asetuksen (EU) 2015/640 ( *1 ) liitteessä I (osa 26) asetetut vaatimukset;